stanford-oval/wikipedia huggingface dataset:
Chaudhry Shujaat Hussain

Chaudhry Shujaat Hussain
Chaudhry Shujaat Hussain (s. 27. tammikuuta 1940) on pakistanilainen poliitikko, Pakistanin Muslimiliiton (Q) puheenjohtaja.
Chaudhry Shujaat Hussainin isä Chaudhry Zahoor Elahi, oli monivuotinen parlanentaarikko. Chaudhry Shujaat Hussain lähti politiikkaan isänsä salamurhan jälkeen vuonna 1981. Hänestä tuli samana vuonna kansanedustaja, ja 1985 teollisuusministeri. Vuonna 1986 hän siirtyi viestintäministerin tehtävään, ja 1987-1988 hän oli teollisuus- ja tuotantoministeri. Nawaz Sharifin ensimmäisellä kaudella Chaudhry Shujaat toimi sisäministerinä.
Vuonna 1999 kun Nawaz Sharifin hallitus kaatui ja Sharif lähti maanpakoon, joukko Pakistanin Muslimiliitto (N) -puolueen kapinallisia perusti uuden ryhmän. Chaudhry Shujaatista tuli Pakistanin Muslimiliitto (Q):n kansanedustaja ja parlamenttiryhmän puheenjohtaja vuonna 2002, ja puheenjohtaja vuonna 2003.
Shujaat Hussain valittiin virkaatekeväksi pääministeriksi kesäkuun lopussa 2004, Zafarullah Khan Jamalin erottua. 45 päivää myöhemmin hän luopui tehtävästä siihen valitun Shaukat Azizin aloittaessa virkakautensa.
Chauhan

Prithviraj III oli dynastian merkittävin hallitsija.
Chauhan-dynastia, tai Chahamana-dynastia, oli nykyisen Keski- ja Pohjois-Intian alueilla hallinnut rajput-dynastia 600-luvulta vuoteen 1192. Dynastian pääkaupunkina toimi Ajmer. Laajimmillaan Chauhanit hallitsivat suurinta osaa nykyisestä Pohjois-Intiasta.
Cities in Motion 2

| Cities in Motion 2 |
| --- | --- |

Kehittäjä:  Colossal Order
Julkaisija:  Paradox Interactive
Jakelija:  Steam ja Humble Store
Ohjaaja:  Antti Lehto
Tuottaja:  Mariina Hallikainen
Suunnittelija:  Karoliina Korppoo
Pelisarja:  Cities in Motion
Pelimoottori:  Unity
Julkaistu:  2013
Lajityyppi:  strategia
Pelimuoto:  yksinpeli, moninpeli
Ikäluokitus:  PEGI 3  USK 0 
Alusta:  Linux, OS X, Microsoft Windows
Jakelumuoto:  Steam
Lisää peliartikkeleitaVideopelien teemasivulla
Infobox OK     : 
Cities in Motion 2 on suomalaisen Colossal Orderin kehittämä ja Paradox Interactiven vuonna 2013 julkaisema strategiapeli.
Edeltäjänsä tavoin pelaajan tehtävänä on rakentaa toimiva joukkoliikenneratkaisu pelattavana oleviin suurkaupunkeihin. Jatko-osaan on lisätty uusia ominaisuuksia kuten vuorokausirytmi, ruuhkat, aikataulujen luonti, dynaamiset kaupungit ja moninpeli. Monipelitilassa pelaaja voi kilpailla muita pelaajia vastaan tai rakentaa toimivaa joukkoliikennettä yhdessä muiden pelaajien kanssa.
Vastaanotto

Cities in Motion 2 on saanut vaihtelevia arvioita. Monet kriitikot ovat arvostelleet pelin käyttöliittymää ja korkeaa oppimiskäyrää.[lähde? ]
IGN antoi pelille arvostelussa pisteet 7.5/10.
Aiheesta muualla

Cities in Motion 2 MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cities in Motion 2
Käännös suomeksi
Clémence Calvin

| Mitalit | Mitalit | Mitalit |  |
| --- | --- | --- | --- |
|  Clémence Calvin |  Clémence Calvin |  Clémence Calvin |  |
Maa:   Ranska
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | 10 000 m |  |
|  Hopeaa | Berliini 2018 | maraton |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Hopeaa | Hyères 2015 | joukkue |  |
|  Hopeaa | Belgrad 2017 | joukkue |  |
Clémence Calvin (s. 17. toukokuuta 1990) on ranskalainen kestävyysjuoksija.
Calvin saavutti hopeaa 10 000 metrillä Zürichin EM-kilpailuissa 2014 ajalla 32.23,58. Berliinin EM-kilpailuissa 2018 hän sai hopeaa maratonilla ajalla 2.26.28. Ostravan alle 23-vuotiaiden EM-kilpailuissa 2011 hän oli 5 000 metrillä kolmas ajalla 16.02,07.
Maastojuoksun EM-kilpailuissa Calvin on saavuttanut joukkuekilpailussa hopeaa 2013 ja 2015. Henkilökohtaisessa kilpailussa hän oli seitsemäs 2015. Alle 23-vuotiaiden henkilökohtaisessa kilpailussa hän sai pronssia 2012.
Hänen ennätyksensä 3 000 metrillä on 8.53,20, 5 000 metrillä 15.07,58, 10 000 metrillä 31.52,86, puolimaratonilla 1.09.52 ja maratonilla 2.26.28.
Calvin jäi vuonna 2019 kiinni dopingin käytöstä ja sai neljän vuoden kilpailukiellon.
Chalchiuhtlicue

Chalchiuhtlicue Codex Borgiassa.
Chalchiuhtlicue oli asteekkien jokien, järvien, purojen ja muun makean veden jumalatar. Hän oli sateen jumala Tlalocin vaimo ja joissain myyteissä myös sisar. Hänet tunnettiin myös nimillä Chalchihuitlicue (nahuatliksi "Hän joka pitää jadehametta") tai Matlalcueye ("Hän joka pitää vihreää hametta").
Asteekkien kosmologian mukaan Chalchiuhtlicue hallitsi neljättä aurinkoa, ja hänen valtakaudellaan maissi otettiin käyttöön ensi kerran. Muiden veden jumalten tavoin hänet yhdistettiin usein käärmeisiin.
Coetzee

Coetzee on seuraavien henkilöiden sukunimi:
Jeff Coetzee (s. 1977), eteläafrikkalainen tennispelaaja
J. M. (John Michael) Coetzee (s. 1940), Nobel-palkittu eteläafrikkalainen kirjailija
Luka Coetzee (s. 2004), kanadalainen sellisti, Paulon sellokilpailun voittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Charroux (Allier)

Kellotornilla varustettu portti Charroux’n vanhaan osaan.
Charroux on kunta Ranskan Auvergne-Rhône-Alpesin alueella Allier'n departementin eteläosassa, noin 60 kilometriä pohjoiseen Clermont-Ferrandista. Sen asukasluku vuonna 2014 oli 374.
Ristikkotaloistaan sekä kivisistä porteistaan, penkeistään ja kaivoistaan tunnettu Charroux on kauneimpien ranskalaiskylien järjestön Les Plus Beaux Villages de France jäsen. Kylässä on kellomuseo ja 1100-luvulta peräisin oleva Johannes Kastajan mukaan nimetty Saint-Jean-Baptiste-kirkko.
Aiheesta muualla

Kuvia tai muita tiedostoja aiheesta Charroux (Allier) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Charroux (Allier)
Käännös suomeksi
Bristol Rovers FC

Bristol Rovers Football Club on jalkapalloseura Bristolin kaupungista Englannista. Kaudella 2022–2023 se pelaa Englannin kolmanneksi korkeimmalla sarjatasolla, Ykkösliigassa. Seura perustettiin vuonna 1883 nimellä The Black Arabs.
Historia

Seura perustettiin vuonna 1883 nimellä The Black Arabs. Vuonna 1897 siitä tuli ammattilaisseura Eastvillessa ja samalla nimeksi vaihdettiin Eastville Rovers. Lopulta vuonna 1899 nimi vaihtui lopulliseen muotoonsa Bristol Roversiksi. Samana vuonna seura liittyi Southern Leagueen ja voitti sen mestaruuden. Vuonna 1920 Bristol Rovers nousi English Football Leagueen. Vuonna 1953 se nousi Englannin 2. divisioonaan, mutta putosi takaisin Englannin 3. divisioonaan 1962. Takaisin 2. divisioonaan se nousi 1974, mutta putosi jälleen 3. divisioonaan 1981.
Vuonna 1986 seura siirtyi Eastville Stadiumilta toiselle stadionille Twerton Parkiin, Bathiin. Vuonna 1990 Rovers nousi 2. divisioonaan, mutta putosi takaisin 3. divisioonaan 1993. Kotikenttä vaihtui jälleen vuonna 1996, jolloin uudeksi stadioniksi tuli nykyinen Memorial Stadium. Kaksi vuotta myöhemmin Roversista tuli stadionin omistaja. Vuonna 2001 seura putosi uuteen 3. divisioonaan, ja seuraavana vuonna Rovers sijoittui siinä sijalle 23, mikä oli seuran historian huonoin sijoitus. Nykyisessä Ykkösliigassa Rovers on pelannut kaudesta 2016–2017.
Vuosina 1951 ja 1958 Rovers ylsi FA Cupin välieriin ja vuosina 1971 ja 1972 Liigacupin välieriin.
Stadion

Seuran kotikenttä on Memorial Stadium, jonka kapasiteetti on 11 000 katsojaa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Cadillac ELR

| Cadillac ELR |
| --- | --- |

Valmistustiedot
Valmistusmaa:   Yhdysvallat
Valmistaja:  Cadillac
Konserni:  General Motors
Valmistusvuodet:  2013–2016
Korimalli:  2-ovinen coupé
Luokka:  C-segmentti
Teknisesti samankaltaisia:  Buick Verano Chevrolet Cavalier Chevrolet Cruze Chevrolet Orlando Chevrolet Volt Opel Ampera Opel Astra J Opel Cascada Opel Zafira C
Tekniset tiedot
Pohjalevy:  GM Delta II
Mitat
Pituus:  4 724 mm
Leveys:  1 847 mm
Korkeus:  1 420 mm
Cadillac ELR on ylellinen coupé-korinen plug-in-hybridiauto, jota yhdysvaltalainen Cadillac valmisti vuodesta 2013 vuoteen 2016. Malli esiteltiin Detroitin autonäyttelyssä tammikuussa 2013.
Cadillac ELR takaa.
Aiheesta muualla

Kuvia tai muita tiedostoja aiheesta Cadillac ELR Wikimedia Commonsissa
Chart Busters!

| Chart Busters! The Impressions |
| --- | --- | --- |

LP-levyn kansikuva.
Kokoelmalevyn tiedot
 Äänitetty : 1962–1967
 Julkaistu: 1974
 Formaatti: LP
 Tyylilaji: soul, rhythm and blues
 Kesto: 22.42
 Levy-yhtiö: Pickwick International
Chart Busters! (levyetiketin mukaan Chartbusters) on kokoelma-albumi yhdysvaltalaisen soul- ja rhythm and blues -yhtye The Impressionsin tuotannosta vuosilta 1962–1967.
Levyn on julkaissut Pickwick International, jonka toimipaikka on ollut New Yorkin Woodburyssä.
Kappaleet

Little Young Lover (1962) – 2.13
I Need Your Love (1965) – 2.23
Too Slow (1966) – 2.42
Since I Lost the One I Love (1966) – 2.33
Just One Kiss From You (1965) – 2.37
Meeting Over Yonder (1965) – 2.20
You've Been Cheatin' (1965) – 2.33
Can't Satisfy (1966) – 2.36
I Can't Stay Away from You (1967) – 2.45
Kappaleiden tekijä on Curtis Mayfield, paitsi kappaleen "I Need Your Love" osalta R. Brooks. Kappaletta "Meeting Over Yonder" on käsitelty elektronisesti stereofonista äänentoistoa varten.
Claudio Merulo

Claudio Merulo.
Claudio Merulo (8. huhtikuuta 1533, Correggio – 4. toukokuuta 1604, Parma) oli italialainen säveltäjä ja urkuri. Hänen tuotantoonsa kuuluu muun muassa kosketinsoitinmusiikkia.
Merulo syntyi Correggiossa, jossa hän opiskeli musiikkia säveltäjä Tuttovale Menonin johdolla. Myöhemmin hänen arvellaan opiskelleen myös Venetsiassa. Vuonna 1556 Merulo pääsi urkuriksi katedraaliin Bresciassa. Vuodesta 1557 lähtien hän soitti urkuja San Marco di Veneziassa. 1580-luvulla hän erosi virastaan ja siirtyi Parmaan, jossa hän kuoli vuonna 1604.
Kirjallisuutta

Martini, Giuseppe: Claudio Merulo.  Ordine Costantiniano di S. Giorgio, 2005.  ISBN 88-901673-8-6.
Aiheesta muualla

Claudio Merulo International Music Score Library Project (englanniksi)
Baseball kesäolympialaisissa 2020

Yokohama Stadium on toinen baseballin ottelupaikoista.
Baseballissa kilpailtiin Tokion 2020 kesäolympialaisissa 13:tta kertaa. Ottelut pelattiin Jokohamassa Yokohama Stadiumilla ja Fukushima Azuma Stadiumilla Fukushimassa 28. heinäkuuta – 7. elokuuta. Turnaukseen osallistui kuusi joukkuetta, joista yksi paikka oli varattu isäntämaa Japanille.
Baseballissa pelattiin vain miesten turnaus: naiset pelasivat turnauksen softballissa. Baseball/softball oli yksi viidestä lajista, jotka tuotiin vuoden 2020 olympialaisiin, mutta ei ollut varmuutta, että niissä kilpailtaisiin myös 2024. Edellisen kerran baseball oli mukana Pekingissä 2008, jolloin olympiakultaa voitti Etelä-Korea.
Ottelujärjestelmä

Kuusi joukkuetta jaettiin kahteen lohkoon. Alkulohkoissa jokainen joukkue pelasi yhden ottelun kahta muuta lohkon joukkuetta vastaan. Pudotuspelit alkoivat alkulohkojen toiseksi sijoittuneiden välisellä ottelulla (ottelunumero #2) ja kolmanneksi sijoittuneiden otteluiden välisellä ottelulla (ottelunumero #1). Jälkimmäisen ottelun häviäjä sijoittui turnauksessa kuudenneksi. Näiden kahden ottelun voittajat kohtasivat toisensa ottelussa (ottelunumero #4), jonka voittaja kohtasi alkulohkojen voittajien välisen ottelun (ottelunumero #3). Tämän ottelun (ottelunumero #6) voittaja eteni suoraan loppuotteluun. Toinen joukkue loppuotteluun määräytyi pudotuspelien häviäjien turnauskaavion avulla. Häviäjien turnauskaavion ensimmäisellä kierroksella kohtasivat lohkovoittajien ottelun (#3) häviäjä ja lohkossaan toiseksi sijoittuneiden joukkueiden ottelun (#2) häviäjä. Tämän ottelun voittaja kohtasi häviäjän ottelusta #4. Tämän ottelun voittaja kohtasi ottelun #6 häviäjän, ja häviäjä pelasi pronssiottelussa. Tämän ottelun voittaja etei loppuotteluun, ja häviäjä pelasi pronssiottelussa.
Karsinnat ja joukkueet

Isäntämaa Japani pääsi suoraan olympiaturnaukseen. Loput viisi joukkuetta määritettiin neljän karsintapahtuman kautta. Kaksi joukkuetta pääsi mukaan 2019 WBSC Premier12 –turnauksen kautta. 2019 WBSC Premier12:sta turnaukseen pääsi Amerikan paras joukkue ja Aasian/Oseanian paras joukkue (pois lukien Japani). Näiden lisäksi Afrikka ja Eurooppa järjestivät erillisen karsintaturnauksen, jonka voittaja pääsi olympialaisiin. Samoin Amerikassa järjestettiin erillinen karsintaturnaus, jonka voittaja pääsi olympiaturnaukseen. Näiden karsintaturnausten päätteeksi järjestettiin erillinen karsintaturnaus, johon osallistuivat Afrikan ja Euroopan karsintaturnauksen toinen, Amerikan karsintaturnauksen toinen ja kolmas, Aasian mestaruusturnauksen 2019 kaksi parasta joukkuetta, jotka eivät olleet jo saaneet paikkaa olympiaturnauksessa sekä Oseanian karsintaturnauksen voittaja.
Karsinnat ja joukkueet > Olympiaturnaukseen päässeet joukkueet

| Joukkue | Karsintatapa | Karsintapäivä | Aiempia esiintymisiä | Edellinen | Edellinen paras sijoitus |
| --- | --- | --- | --- | --- | --- |
|  Japani | Isäntämaa | 01 7. syyskuuta 2013 | 8 | 2008 | Hopeaa (1996) |
|  Israel | Afrikan ja Euroopan karsintaturnauksen voittaja | 02 22. syyskuuta 2019 | 0 | – | – |
|  Etelä-Korea | WBSC Premier12 2019 paras joukkue Aasiasta/Oseaniasta | 03 17. marraskuuta 2019 | 5 | 2008 | Mestaruus (2008) |
|  Meksiko | WBSC Premier12 2019 paras joukkue Amerikoista | 03 17. marraskuuta 2019 | 0 | – | – |
|  Yhdysvallat | Amerikoiden karsintaturnauksen voittaja | 04 5. kesäkuuta 2021 | 4 | 2008 | Mestaruus (2000) |
|  Dominikaaninen tasavalta | erillisen karsintaturnauksen voittaja | 05 22.– 26. kesäkuuta 2021 | 1 | 1992 | Alkulohko |
Alkulohkot > Lohko A

| Sij>  | Joukkue | V | H | TJ | PJ | JE | % | OP | Karsinta |
| --- | --- | --- | --- | --- | --- | --- | --- | --- | --- |
| 1 |  Japani (I) | 2 | 0 | 11 | 7 | +4 | 100,0 | — | Puolivälierät |
| 2 |  Dominikaaninen tasavalta | 1 | 1 | 4 | 4 | 0 | 50,0 | 1 | 1. kierros |
| 3 |  Meksiko | 0 | 2 | 4 | 8 | −4 | 0,0 | 2 | 1. kierros |
.
Dominikaaninen tasavalta  v  Japani
| 0 | 1 | 2 |
| --- | --- | --- |
| Dominikaaninen tasavalta  | 3–4 |  Japani |
| Syöttäjä: Jairo Asencio (H, 0–1 ) | Raportti | Syöttäjä: Ryoji Kuribayashi (V, 1–0) |

Meksiko  v  Dominikaaninen tasavalta
| 0 | 1 | 2 |
| --- | --- | --- |
| Meksiko  | 0–1 |  Dominikaaninen tasavalta |
| Syöttäjä: Theodore Stankiewicz (H, 0–1) | Raportti | Syöttäjä: Angel Sanchez (V, 1–0), Luis Castillo (S, 1) |

Japani  v  Meksiko
| 0 | 1 | 2 |
| --- | --- | --- |
| Japani  | 7–4 |  Meksiko |
| Syöttäjä: Masato Morishita (V, 1–0), Ryoji Kuribayashi (S, 1) | Raportti | Syöttäjä: Juan Pablo Oramas (H, 0–1) |
| Kunnarit: Yamada (1), Sakamoto (1) |  | Kunnarit: Meneses (1) |
Alkulohkot > Lohko B

| Sij>  | Joukkue | V | H | TJ | PJ | JE | % | OP | Karsinta |
| --- | --- | --- | --- | --- | --- | --- | --- | --- | --- |
| 1 |  Yhdysvallat | 2 | 0 | 12 | 3 | +9 | 100,0 | — | Puolivälierät |
| 2 |  Etelä-Korea | 1 | 1 | 8 | 9 | −1 | 50,0 | 1 | 1. kierros |
| 3 |  Israel | 0 | 2 | 6 | 14 | −8 | 0,0 | 2 | 1. kierros |
Israel  v  Etelä-Korea
| 0 | 1 | 2 |
| --- | --- | --- |
| Israel  | 5–6 |  Etelä-Korea |
| Syöttäjä: Jeremy Bleich (H, 0–1) | Raportti | Syöttäjä: Seunghwan Oh (V, 1–0) |
| Kunnarit: Ian Kinsler (1), Ryan Lavarnway (2) |  | Kunnarit: Ji Hwan Oh (1), Jung Hoo Lee (1), Hyunsoo Kim (1) |
Yhdysvallat  v  Israel
| 0 | 1 | 2 |
| --- | --- | --- |
| Yhdysvallat  | 8–1 |  Israel |
| Syöttäjä: Joe Ryan (V, 1-0) | Raportti | Syöttäjä: Joey Wagman (H, 0-1) |

Etelä-Korea  v  Yhdysvallat
| 0 | 1 | 2 |
| --- | --- | --- |
| Etelä-Korea  | 2–4 |  Yhdysvallat |
| Syöttäjä: Nick Martinez (V, 1-0), David Robertson (S, 1) | Raportti | Syöttäjä: Ko Young-pyo (H, 0-1) |
Kunnarit: Casas (1), Allen (1):
Pudotuspelit > 1. kierros

Israel  v  Meksiko
| 0 | 1 | 2 |
| --- | --- | --- |
| Israel  | 12–5 |  Meksiko |
| Syöttäjä: Zack Weiss (V, 1–0) | Raportti | Syöttäjä: Manny Barreda (H, 0–1) |
Kunnarit: Danny Valencia (2): 
Dominikaaninen tasavalta  v  Etelä-Korea
| 0 | 1 | 2 |
| --- | --- | --- |
| Dominikaaninen tasavalta  | 3–4 |  Etelä-Korea |
| Syöttäjä: Luis Felipe Castillo (H, 0–1) | Raportti | Syöttäjä: Oh Seung-hwan (V, 2–0) |
Kunnarit: Juan Francisco (1):
Pudotuspelit > 2. kierros

Israel  v  Etelä-Korea
| 0 | 1 | 2 |
| --- | --- | --- |
| Israel  | 1–11 |  Etelä-Korea |
| Syöttäjä: Joey Wagman (H, 0–2) | Raportti | Syöttäjä: Cho Sang-woo (V, 1–0) |
|  |  | Kunnarit: Oh Ji-hwan (2), Kim Hyun-soo (2) |
Yhdysvallat  v  Japani
| 0 | 1 | 2 |
| --- | --- | --- |
| Yhdysvallat  | 6–7 |  Japani |
| Syöttäjä: Edwin Jackson (H, 0–1) | Raportti | Syöttäjä: Ryoji Kuribayashi (V, 2–0) |
| Kunnarit: Triston Casas (2) |  | Kunnarit: Seiya Suzuki (1) |
Israel  v  Dominikaaninen tasavalta
| 0 | 1 | 2 |
| --- | --- | --- |
| Israel  | 6–7 |  Dominikaaninen tasavalta |
| Syöttäjä: Zack Weiss (H, 1–1) | Raportti | Syöttäjä: Luis Felipe Castillo (V, 1–1) |
| Kunnarit: Danny Valencia (3) |  | Kunnarit: Jeison Guzman (1), Johan Mieses (1) |
Dominikaaninen tasavalta  v  Yhdysvallat
| 0 | 1 | 2 |
| --- | --- | --- |
| Dominikaaninen tasavalta  | 1–3 |  Yhdysvallat |
| Syöttäjä: Denyi Reyes (H, 0–1) | Raportti | Syöttäjä: Scott Kazmir (V, 1–0), David Robertson (S, 2) |
| Kunnarit: Charlie Valerio (1) |  | Kunnarit: Triston Casas (3), Tyler Austin (2) |
Pudotuspelit > Välierät

Etelä-Korea  v  Japani
| 0 | 1 | 2 |
| --- | --- | --- |
| Etelä-Korea  | 2–5 |  Japani |
| Syöttäjä: Go Woo-suk (H, 0–1) | Raportti | Syöttäjä: Hiromi Itoh (V, 1–0), Ryoji Kuribayashi (S, 2) |

Etelä-Korea  v  Yhdysvallat
| 0 | 1 | 2 |
| --- | --- | --- |
| Etelä-Korea  | 2–7 |  Yhdysvallat |
| Syöttäjä: Lee Eui-lee (H, 0–1) | Raportti | Syöttäjä: Ryder Ryan (V, 1–0) |
|  |  | Kunnarit: Jamie Westbrook (1) |
Pudotuspelit > Pronssiottelu

Dominikaaninen tasavalta  v  Etelä-Korea
| 0 | 1 | 2 |
| --- | --- | --- |
| Dominikaaninen tasavalta  | 10–6 |  Etelä-Korea |
|  | Raportti |  |
Pudotuspelit > Loppuottelu

Japani  v  Yhdysvallat
| 0 | 1 | 2 |
| --- | --- | --- |
| Japani  | 2–0 |  Yhdysvallat |
|  | Raportti |  |
Lopputulokset

| Sija | Joukkue |
| --- | --- |
1:  Japani
2:  Yhdysvallat
3:  Dominikaaninen tasavalta
4:  Etelä-Korea
5:  Israel
6:  Meksiko
Chaudenay-la-Ville

| Chaudenay-la-Ville |
| --- | --- |

 Chaudenay-la-Ville
 Koordinaatit: 47°09′53″N, 4°39′01″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  5,2 km²
Korkeus:  450 m
Väkiluku (2018):  43 
 – Väestötiheys:  8 as./km²
Kunnan numero:  21155
Infobox OKVirheellinen NIMI-arvo: 
Chaudenay-la-Ville on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 29 kilometriä Beaunen kaupungista luoteeseen.
Kunnassa on vanhan keskiaikaisen linnan jäänteet. Kunnan keskipisteenä on 1600-luvulta peräisin oleva uusgoottilainen Saint-Symphorienin kirkko, jota uudistettiin 1800-luvulla.
Aiheesta muualla

Kuvia tai muita tiedostoja aiheesta Chaudenay-la-Ville Wikimedia Commonsissa
Kreikan velkakriisi

Kreikan velkakriisi alkoi vuoden 2008–2009 taantuman jälkeen. Vuonna 2009 paljastui, että Kreikka oli vuosien ajan vääristellyt taloustilastojaan. Paljastus horjutti luottamusta Kreikan talouteen ja sen oli maksettava yhä korkeampaa korkoa lainoistaan. Maalla ei ollut mahdollisuuksia selvitä 360 miljardin euron velkojensa maksamisesta. Euromaat ja Kansainvälinen valuuttarahasto (IMF) tulivat sen vuoksi keväästä 2010 alkaen tukemaan Kreikkaa satojen miljardien eurojen takuilla (huhtikuun 2010 pelastusohjelma ja helmikuun 2012 Kreikka II -tukiohjelma). Kreikka puolestaan sitoutui tiukkaan säästöpakettiin. Kreikan poliitikot olivat kuitenkin haluttomia suuriin säästöhin. Vuodesta 2010 tukirahoja hallinnoi Euroopan rahoitusvakausväline ERVV.
Vuonna 2011 talouskriisi johti epäluottamukseen koko euroaluetta kohtaan vaikeuttaen myös Saksan kaltaisten vahvojen eurotalouksien velkakirjojen myyntiä. Loppuvuonna 2011 euron hajoamista pidettiin mahdollisena skenaariona. Kriisi kuitenkin laantui kun Euroopan keskuspankki (EKP) vakuutti markkinat siitä, ettei se päästäisi euroalueen jäsenvaltioita konkursseihin. Kriisin kiperin hetki oli vuoden 2012 puolivälissä. Silloin pääomaa pakeni euroalueelta ja valtionlainojen markkinakorot kohosivat voimakkaasti Espanjaa ja Italiaa myöten. Jopa EKP ja EU-komissio pelkäsivät tuolloin euron hajoamista, vaikkakin tuomitsivat moiset pelot tuolloin perusteettomiksi tuomiopäivän profetioiksi.
Kreikan velkakierteen jatkuessa vuonna 2014 europäättäjät vakuuttelivat, että euroalue on peruuttamaton ja Kreikka on sen pysyvä jäsen. Yhdysvaltain talouspäättäjät ja finanssimarkkinoiden analyysitalot alkoivat epäillä asiaa. He katsoivat, että Kreikan ero eli Grexit on mahdollinen, muttei riskitön. Yhdysvaltain hallituksen neuvonantaja varoitti huhtikuussa 2015, että Grexit ei olisi pahasta vain Kreikalle, vaan se aiheuttaisi erittäin suuren riskin koko maailman taloudelle. Se loisi viimeistään seuraavassa kriisissä epävarmuuden muidenkin euromaiden mukana pysymisestä.
Kreikassa järjestettiin kansanäänestys 5. heinäkuuta 2015 koskien velkojien maan hätärahoitusneuvotteluissa asettamien ehtojen hyväksymistä. Äänestyksessä ei-äänet voittivat osuudella 61,31 %, toisin sanoen kreikkalaiset hylkäsivät velkojien ehdotukset. 15. heinäkuuta 2015 Kreikan parlamentti äänesti lainapaketin ehtojen hyväksymisestä. "Kyllä"-äänet voittivat 229–64. Tammikuussa 2016 Standard & Poor's sanoi, että Kreikan talous on osoittautunut arvioitua kestävämmäksi ja nosti Kreikan luottoluokitusta pykälällä CCC+ luokkaan B-. Kreikan ei enää uskota jättävän velkaansa maksamatta.